LITERATŪRINIS RAŠINYS

**Buvimo savimi tema pasirinktuose lietuvių literatūros kūriniuose**

(Donelaitis, Putinas)

|  |  |  |
| --- | --- | --- |
| 1 | „Pažink save ir tu pažinsi pasaulį“ – skelbiama ant Delfų šventyklos, pastatytos beveik prieš tris tūkstančius metų. Mokslininkų nustatyta, kad žmonijai liko ištyrinėti maždaug 65 procentai pasaulio, o šio pasaulio dalis yra ir žmogus. Matyt, žiūrėdami tiek į gamtą, tiek į žmogų galima atrasti bendrus pasikartojančius dėsningumus, išvesti formules. Antikos išminčių pastebėtas ryšys tarp žmogaus ir pasaulio ryškėja ir mūsų lietuvių literatūroje. Grožinės literatūros pradininkas, Apšvietos atstovas K. Donelaitis atkreipė dėmesį į tautinio tapatumo išsaugojimą globaliame pasaulyje, o XX a. I pusės rašytojas V. Mykolaitis – Putinas po padidinamuoju stiklu padėjo atskiro žmogaus individualios tapatybės paieškas.  Buvimas savimi V. Mykolaičio – Putino psichologiniame ir intelektiniame romane „Altorių šešėly“ – **tai gyvenimas klausant savo prigimties, pašaukimo.** Pasak K. G. Jungo teorijos, kiekvieno mūsų asmenybę nulemia kolektyvinės pasąmonės archetipai, tokie kaip: *persona, šešėlis,* *savastis*. Pastarasis – paskutinis asmenybės brandos etapas, kurio siekia pagrindinis kūrinio herojus Liudas Vasaris, klaidžiodamas 18 metų savotiškoje dykumoje. **Tiesa,** didelę reikšmę savęs pažinimo kelyje turėjo *šešėlis.* **Neatsitiktinai** ir paties romano pavadinime minimas šis žodis. *Šešėlyje* glūdi visa, ką pats herojus nori nuslėpti nuo kitų, nuo savęs paties, bet vis tiek atsiveria vogtomis kūrybos akimirkomis. *Šešėlyje* glūdi ir visas kunigiškas pasaulis, kurį teks Vasariui pažinti, įvertinti. Į kunigų seminariją jaunuolis ryžtasi stoti skatinamas tėvų, įbaugintas nuo Dievo nusigręžusių draugų likimo ir susižavėjęs patosine ir patriotine Maironio lyrika, tarnavimo Lietuvai idėja. **Deja,** paguldytas į seminarijos Prokrusto lovą, Liudas Vasaris supranta, kad bažnytinių dogmų apribotos tematikos neužtenka jo poetinei sielai. Kūrybiškumas, slopinamas šaltos ir niūrios aplinkos, apgaubiamas *šešėliu*, o tai sukelia vidinį poeto-kunigo konfliktą, malšinamą skaudžiuose dienoraščio puslapiuose, gamtoje. Tiek seminarija, tiek vėliau ir Kalnynai ant Vasario veido uždeda gero kunigėlio kaukę, priverčia skirti save rutininėms *persono*s ceremonijoms, dusinančioms *savastį*, atimančioms jo paties „žmogiškąją esmę“. Pažadinti slaptą gyvenimą pajėgi baronienė Rainakienė – apsišvietusi, drąsi, meną išmananti aristokratė, ir romano herojus netruks pranešti **(tiesa, emocijų pagautas)** kunigui Ramučiui: „Kaip poetas, aš ne kunigas!“ Ši frazė reikšminga tuo, kad liudija surastą Vasario kompromisą, tačiau tikrai ne laimėjimą **(tenka sutikti su Ramučiu, kad tai „apgaulinga iliuzija“)** einant savęs buvimo keliu. Skilusi asmenybė gali vesti herojų tik priešingais pasaulio pažinimo keliais. Trečios romano dalies Vasaris – supasaulėjęs, filosofijos mokslus baigęs, nebijąs atvirai svarstyti apie savo (ne)kunigišką lemtį, flirtuoti kadaise jį į nepatogią padėtį stačiusiais klausimais. **Būtent atvirumas**, tvirtu balsu sakomi argumentai rodo sutvirtėjusią asmenybę. Paskutinis žingsnis *savasties* link – atsisakymas būti kunigu. Per 18 metų Liudas Vasaris išgyvena ne vieną savęs ieškojimo etapą, tačiau galiausiai paaiškėja, jog buvimas savimi pareikalauja pripažinti savo *šešėlinę* pusę ir sekti savo pašaukimu, atskyrus savo asmeninius tikslus nuo diktuojamų aplinkos.  Kita vertus, K. Donelaičio „Metuose“ **buvimas savimi siejamas su būro buvimu lietuviu, savo kultūros išlaikymu** Rytų Prūsijoje - Europos kultūrų katile. Griežtas poeto požiūris į Dievo nulemtą dalią, kurios nevalia keisti, gana aiškus. Tautinis tapatumas siejamas su lietuviškais valgiais, drabužiais, apavu, šukuosenomis, kalba. Didaktinių elementų turinčioje epinėje poemoje autorius personažų lūpomis moko lietuvninkus nebūti „smirdais“, „glūpais“: neavėti sopagais, kedelaičiais, kurpėmis, nesigėdyti dažytų sijonų, nevalgyti kasdien mėsos. Labiausiai kaltinamos panelės ir bernai, praradę gėdos jausmą ir greitai perėmę nelietuviškas madas. Donelaičio Selmui belieka nostalgiškai padejuoti, kad užmiršti tie laikai, ***(500 žodžių)*** kai lietuvninkai su vokiečiais dar nebuvo susimaišę. Šiuolaikinio žmogaus akimis žiūrint keistai atrodo tautiškumo siejimas su išoriniais žmogaus gyvenimo atributais. Paaiškinimą tokiam „siauram“ rašytojo požiūriui į pažangą, modernumą randame tekste: „viežlybumas tuojaus į nieką pavirto“. Taigi tautiškumo praradimas, tegu ir smulkmenose, atsiliepia lietuvninko moralei. Ypatingas dėmesys vyžai kaip lietuvybę įprasminančiam apavui (net vaizduojamas valsčius turi Vyžlaukio pavadinimą) ir jos priešinimas su užsienietišku, daug modernesniu, patogesniu apavu galėtų būti aiškinamas ir kaip savotiškas Donelaičio maištas prieš vokietinimą, nes Prūsijos karalius Vilhelmas išleido įsaką, draudžiantį lietuvninkams („vergų tautai“) avėti vyžomis ir darbe, ir bažnyčioje. Poemoje užjaučiami puoselėjantys savo tautiškumą būrai: į juos kreipiamasi malonybiniais žodeliais: „širdingi mano broleliai“, nabagėliai“. Taigi, kaip matome, senosios literatūros kūrinyje ryškėja mintis, kad savo tautiniam tapatumui išsaugoti globalus pasaulis yra grėsmė, keliantis pavojų Dievo paskirtam vaidmeniui.  Apibendrinant nagrinėtus K. Donelaičio ir V. Mykolaičio – Putino kūrinius galima patvirtinti Delfų šventyklos užrašo mintį, kad savęs pažinimo ir buvimo paieškos vienaip ar kitaip susijusios su pasauliu ir pareikalauja iš žmogaus valios pastangų. Tik vienąkart Liudo Vasario atveju pasaulis tampa dvasinės kelionės vedliu, o Donelaičio lietuvninkų būrų – grėsme saugant savo tautinį tapatumą. | **Emocinis elementas** – Delfų šventyklos užrašas, paaiškinantis temą ir jos sąsaja su pasauliu *(kon-tekstinis temos aspektas)*  Pristatomi **autoriai** ir nagrinėjamos **temos as-pektai:**   * individuali tapatybė * tautinė tapatybė   Aiškus ir motyvuotas as-pektų pasirinkimas *(bendras vardiklis)* – tapatybės rūšys  ..........................................  **Makro analizė** (to reika-lauja temos apimtis ro-mane)  PATENKINAMAS LYGIS:  Cituojama: *Kaip kunigas, aš ne poetas!“; „žmogiš-koji esmė“; „apgaulinga iliuzija“*  Atpasakojama  Įvardijama (romanas, jo ti-pas)  PAGRINDINIS LYGIS:  Pateikiami epizodų pavyz-džiai *(pokalbis su Ra-mučiu, dienoraščio rašy-mas, stojimo į seminariją motyvai, baronienės pamo-kos)*  Analizuojama: kokia baro-nienė  Interpretuojama citata, pavadinimas, epizodai  AUKŠTESNYSIS LYGIS  Aiškinamos priežastys, pa-sekmės (skilusi asmenybė veda skirtingais keliais)  Įžvelgiami prieštaravimai  Apibendrinama  AUKŠČIAUSIASIS LYGIS  Į temą žvelgiama iš kon-teksto perspektyvos:per Jungo kolektyvinės pasąmonės archetipus.  Vertinimas(tiesioginis ir netiesioginis)*: tenka sutikti, flirtuoti, nepatogi padėtis...*  Valdo stilių (> publicisti-nis)  .........................................  Emocinis elementas įrėmina rašinį.  Užsibrėžtas tikslas – sieti *buvimo savimi* temą su kontekstu apibendrinamas |
| 2 |
| 3 |
| 4 |
| 5 |
| 6 |
| 7 |
| 8 |
| 9 |
| 10 |
| 11 |
| 12 |
| 13 |
| 14 |
| 15 |
| 16 |
| 17 |
| 18 |
| 19 |
| 20 |
| 21 |
| 22 |
| 23 |
| 24 |
| 25 |
| 26 |
| 27 |
| 28 |
| 29 |
| 30 |
| 31 |
| 32 |
| 33 |
| 34 |
| 35 |
| 36 |
| 37 |
| 38 |
| 39 |
| 40 |
| 41 |
| 42 |
| 43 |
| 44 |
| 45 |
| 46 |
| 47 |
| 48 |
| 49 |
| 50 |
| 51 |
| 52 |
| 53 |
| 54 |
| 55 |
| 56 |
| 57 |
| 58 |
| 59 |
| 60 |
| 61 |
| 62 |
| 63 |
| 64 |
| 65 |
| 66 |
| 67 |
| 68 |
| 69 |
| 70 |
| 71 |
| 72 |
| 73 |
| 74 |
| 75 |
| 76 |
| 77 |